CELEX: 62012CN0472
Language: da
Date: 2012-10-22 00:00:00
Title: Sag C-472/12: Anmodning om præjudiciel afgørelse indgivet af Corte Suprema di Cassazione (Italien) den 22. oktober 2012 — Panasonic Italia SpA mod Agenzia delle Dogane

22.12.2012   
            
            
               DA
            
            
               Den Europæiske Unions Tidende
            
            
               C 399/15
            
         Anmodning om præjudiciel afgørelse indgivet af Corte Suprema di Cassazione (Italien) den 22. oktober 2012 — Panasonic Italia SpA mod Agenzia delle Dogane
   (Sag C-472/12)
   2012/C 399/25
   Processprog: italiensk
   
      Den forelæggende ret
   
   Corte Suprema di Cassazione
   
      Parter i hovedsagen
   
   
      Sagsøger: Panasonic Italia SpA
   
      Sagsøgt: Agenzia delle Dogane
   
      Præjudicielle spørgsmål
   
   
               1)
            
            
               Principalt: Skulle en farve-plasmaskærm med diagonalmål på 106,6 cm med to højttalere, en fjernbetjening og en indgang, der allerede er klargjort til indsættelse af et videokort (som er billigt, nemt kan købes på markedet og nemt kan indsættes), der ikke importeres sammen med skærmen, og som efter sin indsættelse muliggør, at skærmen kan modtage lyd- og kompositvideosignaler og sluttes til dels automatiske databehandlingsmaskiner og dels billed- og lydoptagere og billed- og lydgengivere, dvd-afspillere, videokameraer og satellitmodtagere — inden ikrafttrædelsen af forordning (EF) nr. 754/2004 (1) — tariferes i pos. 8471 eller 8528?
            
         
               2)
            
            
               Hvis det første spørgsmål besvares benægtende, anmodes Domstolen om at vurdere og fastslå, om en sådan skærm alligevel skal tariferes i pos. 8528 i medfør af forordning nr. 754/2004?
            
         
               3)
            
            
               Såfremt dette spørgsmål besvares bekræftende, ønskes oplyst, om den nævnte forordnings bestemmelser på området opfattes som bestemmelser af fortolkende karakter, der derfor finder anvendelse med tilbagevirkende gyldighed, uden at dette berører andre tidligere anvendelige bestemmelser med modsat indhold?
            
         
      (1)  Kommissionens forordning (EF) nr. 754/2004 af 21.4.2004 om tarifering af visse varer i den kombinerede nomenklatur (EUT L 118, s. 32).